
			IRAGARKIAK

			Beste iragarki ofizial batzuk

			INDUSTRIA, TRANTSIZIO ENERGETIKO ETA JASANGARRITASUNAREN SAILA

			3703

			IRAGARKIA, Ingurumen Administrazioaren zuzendariarena, zeinaren bidez argitaratu egiten baitira Euskal Autonomia Erkidegoko ingurumen-baimen bateratuen eta ingurumen-baimen bakarren onespen-ebazpenak.

			Euskadiko Ingurumen Administrazioari buruzko abenduaren 9ko 10/2021 Legean hala ezarrita, titulartasun publiko nahiz pribatuko jarduera eta instalazioen ustiapenerako beharrezkoa izango da ingurumen-baimen bateratu edo ingurumen-baimen bakarra, baldin eta jarduera eta instalazio horietan Legearen I.A edo I.B. eranskinean, hurrenez hurren, jasotzen diren jardueretakoren bat garatuko bada.

			Abenduaren 9ko 10/2021 Legeak 23.a) artikuluan ezartzen duenez, ingurumen-inpaktuaren adierazpena edo ingurumen-inpaktuaren txostena, hala badagokio, ingurumen-baimen bateratuaren edo ingurumen-baimen bakarraren parte izango dira, eta bi erabakiak administrazio-egintza berean emango dira.

			Abenduaren 9ko 10/2021 Legearen 41.4 artikuluaren arabera, ingurumen-baimen bateratua osorik argitaratuko da Euskal Herriko Agintaritzaren Aldizkarian eta Euskal Autonomia Erkidegoko ingurumen-organoaren egoitza elektronikoan. Ingurumen-baimen bakarra Euskal Autonomia Erkidegoko ingurumen-organoaren egoitza elektronikoan argitaratuko da.

			Abenduaren 16ko 1/2016 Legegintzako Errege Dekretuak, Kutsaduraren Prebentzio eta Kontrol Integratuaren Legearen testu bategina onartzen duenak, xedatzen du 24.3 artikuluan autonomia-erkidegoek beren aldizkari ofizialetan argitaratuko dituztela ingurumen-baimen bateratuen administrazio-ebazpenak, kasuan kasuko ebazpena baimen bat onestekoa, funtsean aldatzekoa nahiz berrikustekoa izan, eta identifikatuko dute, iragarki berean, zer instalaziotarako ematen den ebazpena.

			Abenduaren 9ko 10/2021 Legeak 69. artikuluan hala ezarrita, ingurumen-ebaluazioko prozedurei amaiera ematen dieten ebazpenak dagokion aldizkari ofizialean eta ingurumen-organoaren egoitza elektronikoan argitaratuko dira.

			Legezko aurreikuspen hori betez, iragarki honen bidez:

			Lehenengoa.– Eranskinean zerrendatutako administrazio-ebazpenak Euskal Herriko Agintaritzaren Aldizkarian argitaratzen dira.

			Bigarrena.– Jakinarazten da testu osoak Euskal Autonomia Erkidegoko Administrazio Publikoaren egoitza elektronikoan argitaratuta daudela, eta beren lokalizatzailearen bidez kontsulta daitezkeela, helbide honetan:

			https://euskadi.eus/lokalizatzailea

			Vitoria-Gasteiz, 2026ko abuztuaren 10a.

			Ingurumen Administrazioaren zuzendaria,

			NICOLAS GARCIA-BORREGUERO URIBE.

			

			ERANSKINA

			Ebazpena, Ingurumeneko sailburuordearena, zeinaren bidez ingurumen-inpaktuaren txostena egin eta ingurumen-baimen bakarra (AAU00981 kodea) ematen baitzaio Israel Jiménez Jiménez jaunak Gatikan (Bizkaia) sustatzen duen Reciclajes Gatika instalazioari.

			Espediente zk.: AAU00981_SOL_2023_001.

			Lokalizatzailea: J0D0Z-T8EWZ-MC4E.

